KOMISSION TÄYTÄNTÖÖNPANOPÄÄTÖS (EU) 2020/553,

annettu 21 päivänä huhtikuuta 2020,

täytäntöönpanopäätöksen (EU) 2020/167 muuttamisesta tiettyjä IMT-matkaviestinjärjestelmien laitteita koskevien yhdenmukaistettujen standardien osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan,

sekä katsoo seuraavaa:

(1) Euroopan parlamentin ja neuvoston direktiivin 2014/53/EU (2) 16 artiklan mukaan radiolaitetta, joka on sellaisten yhdenmukaistettujen standardien tai niiden osien mukainen, joiden viitetiedot on julkaistu Euroopan unionin virallisessa lehdessä, on pidettävä niiden mainitun direktiivin 3 artiklassa vahvistettujen olennaisten vaatimusten mukaisena, jotka kyseiset standardit tai niiden osat kattavat.

(2) Komissio esitti komission täytäntöönpanopäätöksessä C(2015) 5376 (3) Euroopan sähkötekniikan standardointikomitealle ja Euroopan telealan standardointilaitokselle (ETSI) pyynnön radiolaitteita koskevien yhdenmukaistettujen standardien laatimisesta ja tarkistamisesta direktiivin 2014/53/EU tueksi.

(3) Täytäntöönpanopäätöksessä C(2015) 5376 esitetyn pyynnön perusteella ETSI tarkisti yhdenmukaistettuja standardeja EN 301 908-1 V11.1.1, EN 301 908-3 V11.1.3, EN 301 908-14 V11.1.2 ja EN 301 908-18 V11.1.2. Tämän seurauksena hyväksyttiin yhdenmukaistetut standardit EN 301 908-1 V13.1.1, EN 301 908-3 V13.1.1, EN 301 908-14 V13.1.1 ja EN 301 908-18 V13.1.1, jotka koskevat radiospektrin käyttämistä IMT-matkaviestinjärjestelmien (International Mobile Telecommunications) laitteita varten.

(4) Komissio on arvioinut yhdessä ETSIn kanssa, ovatko kyseiset yhdenmukaistetut standardit täytäntöönpanopäätöksessä C(2015) 5376 esitetyn pyynnön mukaisia.

(5) Yhdenmukaistetut standardit EN 301 908-1 V13.1.1, EN 301 908-3 V13.1.1, EN 301 908-14 V13.1.1 ja EN 301 908-18 V13.1.1 täyttävät olennaiset vaatimukset, jotka niiden on tarkoitus kattaa ja joista säädetään direktiivissä 2014/53/EU. Näin ollen on aiheellista julkaista kyseisten standardien viitetiedot Euroopan unionin virallisessa lehdessä.

(6) Direktiivin 2014/53/EU tueksi laadittujen yhdenmukaistettujen standardien viitetiedot on julkaistu komission täytäntöönpanopäätöksessä (EU) 2020/167 (4). Sen varmistamiseksi, että direktiivin 2014/53/EU tueksi laadittujen yhdenmukaistettujen standardien viitetiedot luetellaan yhdessä säädöksessä, kyseiseen täytäntöönpanopäätökseen olisi sisällytettävä standardien EN 301 908-1 V13.1.1, EN 301 908-3 V13.1.1, EN 301 908-14 V13.1.1 ja EN 301 908-18 V13.1.1 viitetiedot.

(7) Yhdenmukaistetuilla standardeilla EN 301 908-1 V13.1.1, EN 301 908-3 V13.1.1, EN 301 908-14 V13.1.1 ja EN 301 908-18 V13.1.1 korvataan yhdenmukaistetut standardit EN 301 908-1 V11.1.1, EN 301 908-3 V11.1.3, EN 301 908-14 V11.1.2 ja EN 301 908-18 V11.1.2, joiden viitetiedot on julkaistu Euroopan unionin virallisen lehden C-sarjassa (5).

(8) Sen vuoksi on tarpeen poistaa yhdenmukaistettujen standardien EN 301 908-1 V11.1.1, EN 301 908-3 V11.1.3, EN 301 908-14 V11.1.2 ja EN 301 908-18 V11.1.2 viitetiedot Euroopan unionin virallisen lehden C-sarjasta. Täytäntöönpanopäätöksen (EU) 2020/167 liitteessä III luetellaan niiden direktiivin 2014/53/EU tueksi laadittujen yhdenmukaistettujen standardien viitetiedot, jotka on poistettu Euroopan unionin virallisen lehden C-sarjasta. Siksi on aiheellista lisätä nämä viitetiedot kyseiseen liitteeseen. Jotta valmistajilla olisi riittävästi aikaa valmistautua yhdenmukaistettujen standardien EN 301 908-1 V13.1.1, EN 301 908-3 V13.1.1, EN 301 908-14 V13.1.1 ja EN 301 908-18 V13.1.1 soveltamiseen, on tarpeen lykätä yhdenmukaistettujen standardien EN 301 908-1 V11.1.1, EN 301 908-3 V11.1.3, EN 301 908-14 V11.1.2 ja EN 301 908-18 V11.1.2 viitetietojen poistamista.

(9) Sen vuoksi täytäntöönpanopäätöstä (EU) 2020/167 olisi muutettava.

(10) Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen olennaisten vaatimusten täyttymisestä siitä päivästä alkaen, jona standardin viitetiedot on julkaistu Euroopan unionin virallisessa lehdessä. Sen vuoksi tämän päätöksen olisi tultava voimaan päivänä, jona se julkaistaan,

ON HYVÄKSYNYT TÄMÄN PÄÄTÖKSEN:

1 artikla Muutetaan täytäntöönpanopäätöksen (EU) 2020/167 liite I tämän päätöksen liitteen I mukaisesti.

2 artikla Muutetaan täytäntöönpanopäätöksen (EU) 2020/167 liite III tämän päätöksen liitteen II mukaisesti.

3 artikla Tämä päätös tulee voimaan päivänä, jona se julkaistaan Euroopan unionin virallisessa lehdessä.

Tehty Brysselissä 21 päivänä huhtikuuta 2020. Komission puolesta Puheenjohtaja Ursula VON DER LEYEN

(1) EUVL L 316, 14.11.2012, s. 12.

(2) Euroopan parlamentin ja neuvoston direktiivi 2014/53/EU, annettu 16 päivänä huhtikuuta 2014, radiolaitteiden asettamista saataville markkinoilla koskevan jäsenvaltioiden lainsäädännön yhdenmukaistamisesta ja direktiivin 1999/5/EY kumoamisesta (EUVL L 153, 22.5.2014, s. 62).

(3) Commission Implementing Decision C(2015) 5376 of 4 August 2015 on a standardisation request to the European Committee for Electrotechnical Standardisation and to the European Telecommunications Standards Institute as regards radio equipment in support of Directive 2014/53/EU of the European Parliament and of the Council (direktiivin 2014/53/EU mukaisten standardien laadintapyyntöä koskeva komission täytäntöönpanopäätös, annettu 4. elokuuta 2015, ei suomenkielistä versiota).

(4) Komission täytäntöönpanopäätös (EU) 2020/167, annettu 5 päivänä helmikuuta 2020, Euroopan parlamentin ja neuvoston direktiivin 2014/53/EY tueksi laadituista radiolaitteita koskevista yhdenmukaistetuista standardeista (EUVL L 34, 6.2.2020, s. 46).

(5) EUVL C 326, 14.9.2018, s. 114.